Príloha č. 2

[bookmark: _GoBack]Zmluva na poskytnutie služby - Návrh
                                         Montáž a demontáž drevených trhových stánkov


Článok I
Zmluvné strany


Objednávateľ:			Mesto Nitra
				v zastúpení: 		Marek Hattas, primátor mesta Nitry                
				so sídlom: 		Štefánikova tr. 60, 950 06 Nitra
				bankové spojenie: 	SLSP, a.s.
				číslo účtu: 		5028001139/0900
				IBAN:			SK04 0900 0000 0050 2800 1139
				IČO: 			00 308 307
				DIČ: 			202 110 2853
				IČ DPH: 		SK2021102853

Dodávateľ:                           
                                                   V zastúpení:		
So sídlom: 		
bankové spojenie:        		             
číslo účtu:		    
IBAN:         		
                                                   IČO:			
                                                   DIČ:                                
IČ DPH:		

			
Článok II 
Predmet zmluvy a miesto plnenia
	Dodávateľ sa zaväzuje zabezpečiť pre objednávateľa prevoz a montáž drevených predajných stánkov v počte 30 ks na Svätoplukovom námestí v Nitre v termíne 3.-22.11.2022 a ich demontáž a uskladnenie od 7.1.2023 do 15.1.2023 do skladu bývalých kasární pod Zoborom (Martinský vrch). Dodávateľ sa zaväzuje zabezpečiť pracovníkov, pracovné prostriedky, dopravné a manipulačné prostriedky a stráženie stánkov počas ich montáže a demontáže.

Montáž stánkov pozostáva:
Naloženie stánkov (zabezpečí objednávateľ) v mieste ich skladovania (sklad v objekte kasárni pod Zoborom – 1,5 km od Svätoplukovho námestia) na prepravný prostriedok (zabezpečí dodávateľ), ich prevoz na miesto dodania (Svätoplukovo námestie) a ich montáž.
Stánky sú uložené v rozobratom stave tak, že veľké stánky (450 x 230cm) sú rozobraté na 16 dielcov (10x stenový diel, 2x podlahový diel a 4x strecha) a menšie stánky (350 x 230cm) sú rozobraté na 3 diely (steny a podlaha a dva strešné dielce).
Na stánky budú tiež domontované doplnky (dekorácie, police...).

Termín  montáže od 3.11.2022 do 22.11.2022
Počet stánkov je 8 kusov s rozmermi 450 x 230cm, 22 kusov s rozmermi 350 x 230cm, celkovo teda 30 kusov.
Všetky stroje, nástroje a prepravné prostriedky si zabezpečuje dodávateľ na vlastné náklady.
K montáži a prevozu stánkov je zo strany dodávateľa potrebné:  
Stolárov (cca 4 až 5 pracovníkov)
Prepravu (kamión 2ks)
Auto s rukou (montáž striech)
Paletové vozíky 2 kusy – potrebné k vyrovnávaniu stánkov na pätky z dôvodu nerovného podložia miesta montáže.
Stroj na vykládku stánkov (vysokozdvižný vozík nosnosť 3,5 tony lyžiny 2,20 m)
Zabezpečenie stráženia rozostavaných stánkov a materiálu na námestí poobede a v noci v termínoch 3.-22.11.2022 počas montáží.

Stánky je potrebné zmontovať do prevádzkyschopného stavu. Súčasťou montáže je aj vyrovnávanie stánkov na vyrovnávacie šrauby z dôvodu nerovnosti terénu na Svätoplukovom námestí.

Demontáž stánkov pozostáva:
Demontáž pri veľkých stánkoch (450 x 230cm) bude vykonaná na 16 dielcov (10x stenový diel, 2x podlahový diel a 4x strecha), pri menších stánkoch (350 x 230cm)  bude zo stánkov oddelená iba strecha a rozložená na dva dielce. Zo stánkov budú tiež demontované doplnky (dekorácie, police). Uvedené časti stánkov budú po demontáži naložené na Svätoplukovom námestí na prepravné prostriedky a následne budú prevezené a zložené do skladu na adrese vzdialenej 1,5 km od miesta demontáže. Všetky stroje, nástroje a prepravné prostriedky si zabezpečuje dodávateľ na vlastné náklady.
Termín  demontáže od 7.1.2023 do 15.1.2023
Počet stánkov je 8 kusov s rozmermi 450 x 230 cm a 22 kusov s rozmermi 350 x 230 cm, celkom teda 30 kusov.
K demontáži a odvozu stánkov do miesta skladovania je potrebné:
Stolárov 
Prepravu (kamión 2 kusy)
Auto s rukou (demontáž  striech)
Paletové vozíky 2 kusy  
Stroj na nakládku a vykládku stánkov (vysokozdvižný vozík nosnosť 3,5 tony lyžiny 2,20 m)

Článok III
Cena predmetu plnenia, platobné a fakturačné podmienky
1. Cena za plnenie predmetu zmluvy v rozsahu čl. II tejto zmluvy je stanovená dohodou v súlade s § 3 zák. č. 18/1996 o cenách v znení neskorších zmien a doplnkov.
2. Predmet zákazky bude dodávateľom fakturovaný až po jeho vykonaní a po prevzatí a potvrdení poskytnutých služieb zamestnancom Mesta Nitry – odboru kultúry MsÚ, pričom fakturovaná cena bude predstavovať sumu rovnajúcu sa hodnote uvedenej v ponuke dodávateľa zo dňa .............. a to v celkovej sume........................€ s DPH (slovom: .........................................................................................................).
3. Objednávateľ uhradí cenu za plnenie predmetu zmluvy na základe faktúry vystavenej dodávateľom v lehote splatnosti 14 dní odo dňa jej doručenia.

Článok IV
Čas plnenia
	Dodávateľ vykoná práce v rozsahu a množstve v zmysle čl. II tejto zmluvy a ponuky uchádzača, ktorá je prílohou č.1 tejto zmluvy a v termínoch stanovených nižšie. 
Termín montáže: od 3.11.2022 do 22.11.2022
Termín demontáže: v období od 7.1.2023 do 15.01.2023

Článok V
Osobitné dojednanie
1. Dodávateľ je povinný rešpektovať všetky bezpečnostné opatrenia na ochranu zdravia a majetku a rešpektovať platné STN. 
1. Nepredvídané okolnosti je dodávateľ povinný okamžite konzultovať s poverenými zamestnancami objednávateľa – odboru kultúry MsÚ Nitra.
1. Dodávateľ zodpovedá za prípadné škody spôsobené počas prác.
1. Objednávateľ si vyhradzuje právo priebežnej kontroly vykonávaných prác.
1. Dodávateľ si zabezpečí všetky dopravné prostriedky a stroje na prepravu stánkov a manipuláciu s nimi na vlastné náklady.

Článok VI
Všeobecné dojednania
1. Za nedodržanie času plnenia predmetu zmluvy podľa čl. IV tejto zmluvy, zaplatí dodávateľ objednávateľovi zmluvnú pokutu vo výške 0,5 % z celkovej ceny uvedenej v čl. III ods. 2 za každý aj začatý deň omeškania s plnením predmetu zmluvy.
1. Objednávateľ sa zaväzuje, že za nedodržanie termínu úhrady faktúry v zmysle článku III ods. 3 tejto zmluvy zaplatí dodávateľovi úrok z omeškania vo výške 0,5 % z fakturovanej sumy za každý aj začatý deň omeškania.
1. V prípadoch, ktoré táto zmluva neupravuje sa zmluvné strany budú riadiť Obchodným zákonníkom.
1. Akékoľvek zmeny a doplnky k zmluve je možné robiť len písomným očíslovaným dodatkom, potvrdeným podpismi oboch zmluvných strán.
1. Táto zmluva je vyhotovená v štyroch vyhotoveniach, z ktorých jeden obdrží dodávateľ a tri objednávateľ. 
1. Táto zmluva je uzatvorená a nadobúda platnosť dňom jej podpisu oboma zmluvnými stranami.
1. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení Mesto Nitra zverejní v Centrálnom registri zmlúv alebo ak zmluva nie je zverejnená do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
1. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
1. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
1. Dodávateľ súhlasí so zverejnením svojich identifikačných údajov v rozsahu, v akom sú uvedené v záhlaví tejto zmluvy. 

V   ............................., dňa .............     		    V Nitre, dňa ....................
	
 	Za dodávateľa:	Za objednávateľa:




			
              ___________________                                                _____________________
									  Marek Hattas
                         konateľ                                                                 primátor Mesta Nitra
